cyanic-selkie/wikianc huggingface dataset:
Hansa-Brandenburg W.19
Die Hansa-Brandenburg W.19 was 'n dubbeldekker Duitse veg vliegboot wat tydens die Eerste Wêreldoorlog diens gedoen het. Dié vliegtuig was ontwikkel uit die Hansa-Brandenburg W.12. Daar was slegs 54 eenhede van die vliegtuig gebou. Produksie het begin in November 1917 en die eerste eenhede was in Januarie 1918 in diens gestel. Die W-19 was ontwerp om langer in die lug te kan bly as die W-12. Dit vlerke was meer stomp en 2.60 m langer, die romp was 1.05 m langer, die stertvlerke was verbeter en dit was toegerus met 'n 240 perdekrag Maybach MbIV motor. Al die eenhede behalwe die eerste drie was toegerus met twee Spandaue masjiengewere en een was toegerus met 'n eksperimentele 20 mm Becker-kanon in die verkenner se kajuit. Die W.19 kon vir 5 ure in die lug bly en baie patrolliewerk saam met die Hansa-Brandenburg W.12 gedoen. Hulle het vooruitgegaan en die kleiner vliegtuig gaan haal indien enige teikens geidentifiseer is. Beide hierdie twee vliegtuie was gerespekteer deur die Britse Vloot langs die kus van Vlaandere en oor die Noordsee en het in diens gebly tot die vredesluiting in November 1918.
Miracle Laurie
Miracle Laurie (gebore 17 Oktober 1981) is 'n Amerikaanse aktrise en vervaardiger. Sy is bekend vir haar rolle in die rolprente Any Day Now (2012) en Scenic Route (2013), en in die televisiereeks Dollhouse (2009).
Droogte, Limpopo
Droogte is 'n klein nedersetting in die Lepelle-Nkumpi Plaaslike Munisipaliteit, Capricorn-distrik in die Limpopoprovinsie.
Zeeuws-Vlaanderen
In die weste van Zeeuws-Vlaanderen word Wes-Vlaams - wat ook wel tot die Seeuse dialek gereken word - en in die ooste Oos-Vlaams gepraat.
SV Lippstadt 08
Die huidige klub het in 1997 ontstaan uit die samesmelting van Borussia Lippstadt en Lippstädter SV Teutonia, wat beide in 1908 gestig is. Teutonia het in 1921 met SV Westfalia Lippstadt saamgesmelt en het tussen 1931 en 1933 in die top-Wesfaalse liga gespeel (eerste vlak).
Tydens die Tweede Wêreldoorlog het die twee klubs tydelik saam met Luftwaffe Sportverein Lipperbruchbaumas gespeel as 'n gekombineerde oorlogspan, KSG Lippstadt. Hierdie span het die Gauliga Wesfale (Groep 3) gehaal (eerste vlak), maar het nooit 'n ligawedstryd in die Gauliga gespeel nie, aangesien die oorlog dit onmoontlik gemaak het. Na die oorlog is beide Borussia en Teutonia heropgerig en in 1957 het die twee spanne eerste en tweede geëindig in die Landesliga Wesfale (III).
Andreas Coetsee
Vroeë loopbaan
In 1886 keer Coetsee terug na die ZAR, waar hy klerk geword het in die kantoor van die mynkommissaris kapt. C.F.P.J. von Brandis op die pas gestigte myndorp Johannesburg. Later is hy na Elsburg verplaas en word hy vir ’n tyd lank privaat sekretaris van pres. S.J.P. Kruger, 'n persoonlike kennis van sy vader. In dié hoedanigheid woon hy die vyftigjarige viering van die Slag van Bloedrivier by, toe hy hom bevind het in die geselskap van die president, kmdt. Piet Joubert, genl. Lucas Meyer en genl. Louis Botha. In sy hoedanigheid as privaat skeretaris het hy kennisgemaak met die lede van die uitvoerende raad, hoofamptenare en ander invloedryke mense, konneksies wat hy tot voordeel van die Kerk gebruik het. Daarna is hy oorgeplaas na die departement van die staatsprokureur (oftewel justisie) en het agtereenvolgens onder Piet Burger en in die personeel van dr. F.E.T. Krause en dr. H.J. Coster (of Koster) gedien. In 1896 het hy resident-vrederegter van Belfast geword.
Procellaria
Procellaria is 'n genus van voëls in die familie van stormvoëls (Procellariidae). Die genus het 5 spesies.
2012 Curriebeker Premierafdeling
Die 2012 Absa Curriebeker kompetisie is vanaf 10 Augustus tot 27 Oktober 2012 gespeel. Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 73ste seisoen van die kompetisie sedert dit vir die eerste keer in 1889 gespeel is.
Cyrilliese syfers
Glagolitiese syfers
Glagolitiese syfers werk op dieselfde manier, behalwe dat die volgorde van die syfers met dié van die Glagolitiese alfabet ooreenstem en nie met die Griekse alfabet nie.
Ophichthidae
Ophichthidae is 'n vis-familie wat hoort tot die orde Anguilliformes. Daar is 55 genera met ten minste 260 spesies wat hoort tot dié familie. Vier en dertig van die spesies kom aan die Suid-Afrikaanse kus voor.
Pous Leo VII
Pontifikaat
Leo het ab Odo van Cluny in 936, gevra om as tussenganger op te tree tussen Alberic II en Hugo van die Provence, Alberic se stiefpa. Die onderhandelings was suksesvol en Hugo se dogter Alda het met Alberic getrou.
Groen Party van Suid-Afrika
Geskiedenis van Groen politiek in Suid-Afrika
Ian Brownlie het die Groen Party (GRP) in Julie 1992 gestig, maar dit is ontbind nadat dit nie 'n setel kon wen in die 1994 Wes Kaap provinsiale verkiesing onder die leierskap van Nathan Grant nie.
Kaap Verde
Kaap Verde (Portugees: Cabo Verde, [ˈkabu ˈveɾdɨ]), amptelik die Republiek Kaap Verde (República de Cabo Verde), is 'n eilandstaat en republiek geleë op 'n argipel in die Makaronesiese ekogebied van die Noord-Atlantiese Oseaan, langs die westelike kus van Afrika. Die voorheen onbewoonde eiland is in die 15de eeu deur die Portugese ontdek en gekolonialiseer; dit word vervolgens 'n handelsentrum vir slawe uit Afrika. Meeste Kaap Verdiërs stam van beide groepe af.
Klaasjagersrivier
Die Klaasjagersrivier is ‘n stroom in die berge suid van Simonstad.
Die rivier ontspring op ‘n hoogte van 600 m bo seespieël in die Lieferskloof op die westelike helling van die Swartkopberg op die ooskus van die Kaapse Skiereiland. Dit vloei suidwaarts en sak vinnig. Waar dit skielik eers noordwes en dan weswaarts draai, sluit die Smitswinkelrivier  van suidoos daarby aan. Effens verder stroomaf sluit die Houterivier ook van suidoos aan. Vanaf daardie punt staan die versterkte rivier as die Krommerivier bekend. By die see by Die Mond in die Klein Smitswinkelbaai vorm die rivier ‘n breë lagune met ‘n lengte van 1½ km. Op die strand daar is opvallend baie seewier en regoor die mond verradelike welsand. Verskeie bouvalle en enkele verlate begraafplase is getuienis van vroeëre digte bewoning.
Kaap Verde
Ekonomie
Kaap Verde is 'n klein nasie wat weinige hulpbronne het en erge droogtes met gepaardgaande waterskaarstes ondervind. Landbou word tot 'n groot mate beperk deur die gebrek aan reën, en is vir die grootste deel van die jaar beperk tot slegs vier eilande. Meeste van die nasie se BBP is uit die dienstesektor afkomstig. Kaap Verde se ekonomie het meestal gegroei sedert die laat 1990's, en word nou beskou as 'n land met gemiddelde menslike ontwikkeling. Kaap Verde het noemenswaardige samewerking met Portugal op elke vlak van die ekonomie wat daartoe gelei het dat die land sy geldeenheid eers aan die Portugese escudo en sedert 1999 aan die Euro gekoppel het.
Taal
Die grootste verskil tussen die verskillende Kaap Verdiese Kreoolstale is tussen die Kreools van Santiago en die Kreools van Santo Antão.
Heinrich Brüssow
Heinrich Wilhelm Brüssow (gebore 21 Julie 1986 in Bloemfontein, Suid-Afrika) is 'n Suid-Afrikaanse rugbyspeler. Hy speel vir die Vrystaat Cheetahs in die Curriebeker en die Cheetahs in die Superrugbykompetisie. Sy gereelde posisie is buiteflank.
Piper Laurie
Piper Laurie (gebore 22 Januarie 1932) is 'n Amerikaanse aktrise en regisseuse. Sy is bekend vir haar rolle in die rolprente The Hustler (1961), Carrie (1976), en The Grass Harp (1995), en in die televisiereeks Twin Peaks (1990).
91ste Oscar-toekenningsaand
Pryse
Hier volg ’n lys van die belangrikste benoemdes. Die wenners word eerste genoem en is in vet druk.
Namibiese nasionale krieketspan
Die Namibiese nasionale krieketspan, met die bynaam “die Arende”, is die nasionale krieketspan wat Namibië in internasionale krieket verteenwoordig. Krieket word in Namibië deur Krieket Namibië (CN, van Engels: Cricket Namibia, CN) beheer. Namibië is sedert 1992 ’n assosiaatlid van die Internasionale Krieketraad (IKR), en het in 2007 by die IKR se Hoëprestasieprogram aangesluit. Namibië het aan die Krieketwêreldbeker 2003 in Suid-Afrika deelgeneem, maar al sy wedstryde verloor. Hulle het tot dusver aan elke Interkontinentale Bekertoernooi deelgeneem. Saam met Kenia word Namibië tradisioneel as een van die sterker nasionale Afrika-krieketspanne na die toetsnasies Suid-Afrika en Zimbabwe beskou.
Beheerliggaam
Krieket Namibië bestuur al die Namibië-verteenwoordigende nasionale spanne, insluitende die mans, vroue en jeug. Hulle is ook verantwoordelik vir die bestuur en organisasie van EDI- en T20I-reekse teen ander spanne, en die reëling van internasionale wedstryde tuis. Daarbenewens is CN verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Namibiese span.
Verdere ontwikkeling (2006–2017)
In November en Desember 2007 het Namibië die Wêreldkrieketliga se afdeling twee gehuisves, waartydens hulle teen Argentinië, Denemarke, Oman, die Verenigde Arabiese Emirate en Uganda te staan gekom het. Hoewel Namibië drie van sy vyf groepwedstryde gewen het, het hulle nie die eindstryd gehaal nie. Namibië het eindelik Denemarke in die klein finale om die derde plek verslaan. As een van die vier beste spanne tydens dié toernooi het Namibië tot die wêreldbekerkwalifisering 2009 gevorder, die laaste kwalifiseringstoernooi vir die Krieketwêreldbeker 2011, maar hulle het nie vir die hooftoernooi gekwalifiseer nie. Tussen Oktober 2007 en Februarie 2008 het Namibië weer aan die Suid-Afrikaanse plaaslike EDI-krieket se tweede vlak deelgeneem. Namibië het in Oktober 2007 tydens die Interkontinentale Beker 2007/08 in ’n wedstryd teen Kanada gespeel; die oorblywende wedstryde teen Bermuda, Ierland, Kenia, Nederland, Skotland en die Verenigde Arabiese Emirate het in 2008 plaasgevind.
BMW N63
Die BMW N63 is 'n tweelingturbo-V8-petrolenjin wat vanaf 2008 tot hede in produksie is. Die N63 is die wêreld se eerste produksie-enjin wat 'n 'hot-vee'-uitleg gebruik, met die turboaanjaers wat binne die "V" van die enjin geleë is. Dit is ook BMW se eerste turbo-V8-enjin.
Terry Forrestal
Terry Forrestal (13 Mei 1948 – 10 Junie 2000) was 'n Engelse akteur en assistentregisseur. Hy was bekend vir sy rolle in die rolprente Willow (1988), Robin Hood: Prince of Thieves (1991), Titanic (1997), en The Fifth Element (1997).
Gamma Cephei
Planeetstelsel
’n Planeet wat om Gamma Cephei A wentel, is aanvanklik in 1988 ontdek deur ’n Kanadese span bestaande uit Bruce Campbell, Gordon Walker en Stephenson Yang. In 1989 het ook Anthony Lawton en P. Wright die bestaan daarvan aangekondig. Dit sou die eerste bevestigde eksoplaneet gewees het wat ontdek is, en die ontdekking was geskoei op dieselfde radialesnelheidstegniek wat later suksesvol deur ander gebruik is. Die aanspraak op die ontdekking is egter in 1992 teruggetrek vanweë die gehalte van die data.
Moncton
Taal en kultuur
Terwyl Moncton nou oorwegend Engelstalig is, praat sowat een derde van die bevolking Frans. Moncton tree ook as die gasheerstad van die Internasionale Spitsberaad van die Frankofonie in Augustus 1999 op. 'n Aantal Franstaliges in die stad bewaar die ou Akadiese Chiac-dialek.
Fortuna Düsseldorf
Erelys
3:4 n.V gegen Fc Barcelona
Linda Lavin
Linda Lavin (gebore 15 Oktober 1937) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprente The Back-up Plan (2010) en Wanderlust (2012), en in die televisiereekse Alice (1976) en The Good Wife (2009).
Mankweng
Mankweng is 'n nedersetting in die Polokwane Plaaslike Munisipaliteit, Capricorn-distrik in die Limpopoprovinsie. Die hoofkampus van die Universiteit van Limpopo is hier gesetel.
Kommunistiese Party van die Sowjetunie
Die KPSU was 'n kommunistiese party wat georganiseer was op grond van demokratiese sentralisme, 'n beginsel wat deur Lenin bedink is. Dit behels demokratiese en oop besprekings van beleidsvraagstukke binne die party en totale eenheid in die nakoming van die ooreengekome beleid. Die hoogste liggaam binne die KPSU was die Partykongres, wat elke vyf jaar byeengeroep is. Die leier van die party het gedien as die hoof van die regering en het die titel sekretaris-generaal, premier of staatshoof gehad. Die partyleier was die de facto-voorsitter van die KPSU se Politburo en hoof- uitvoerende beampte van die Sowjetunie. Die spanning tussen die party en die staat (Raad van Ministers van die Sowjetunie) oor die verskuiwende fokus van mag is nooit amptelik opgelos nie, maar in werklikheid het die party oorheers en daarom was daar altyd 'n hoofleier (eers Lenin en daarna die sekretaris-generaal).
Geskiedenis
Die geskiedenis van die Kommunistiese Party van die Sowjetunie is oor die algemeen beskou as dek dié van die Bolsjewistiese faksie van die Russiese Sosiaal-Demokratiese Arbeidersparty waaruit dit ontwikkel het. Die datum 1912 word dikwels geïdentifiseer as die tyd van die stigting van die Kommunistiese Party van die Sowjetunie as 'n afsonderlike party, en sy geskiedenis sedertdien kan rofweg in die volgende tydperke verdeel word:
Naam
•	5 Oktober 1952 – 6 November 1991: Kommunistiese Party van die Sowjetunie (Russies: Коммунистическая партия Советского Союза; КПСС, geromaniseer: Kommunisticheskaya partiya Sovetskogo Soyuza; KPSS)
Kananga
Kananga (voorheen Luluabourg in Frans en Luluaburg in Nederlands) is die hoofstad van die Lulua-provinsie in die Demokratiese Republiek die Kongo. Die stad is in die suide van die land geleë, en het 'n bevolking van 1 130 000 in 2004 gehad.
Genetika
Genetika of erflikheidsleer is 'n deel van biologie wat die studie van erflike eienskappe behels: die aangebore verskille en ooreenkomste tussen opeenvolgende generasies. In 1865 publiseer Gregor Mendel die resultate van sy ondersoek na die oorerwing van verskillende eienskappe van ertjies. Die publikasie verdwyn in die vergetenheid, maar word in 1901 herontdek deur Hugo de Vries, Carl Correns, en Erich von Tschermak. Die reëls vir oorerwing wat Mendel in sy ondersoek beskryf het, staan nou bekend as die Wette van Mendel. Enkele jare daarna word chromosome geïdentifiseer as die fisiese draers van erflike eienskappe. Die ontdekking lei tot die ontstaan van die neo-Darwinisme, waarin die evolusieteorie van Charles Darwin 'n fisiese basis kry. Die gene is geleë op die chromosome.
Homosigoot en heterosigoot
Omdat daar in diploide organismes 'n dubbele stel chromosome aanwesig is, is daar vir elke geen twee stringe aanwesig. Dit kan wees dat beide gene identies is, dan is die organisme homosigoties vir die eienskap op daardie geen. As beide gene vir die eienskap verskil is dit heterosigoties. Vir één geen kan 'n aantal variteite bestaan. Die variteite van dieselfde geen word allele genoem.
Vierkantswortel
Bepaling van vierkantswortels
Hierdie formule neem dus 'n rowwe skatting vir die vierkantswortel y_{oud}, en gee 'n verbeterde benadering y_{nuut}.
Gestel ons wil die vierkantswortel van 10 bepaal, en ons weet dat 3 'n goeie eerste skatting is aangesien 3^2 = 9. Stel dan y_{oud} = 3 en gebruik die formule om 'n beter skatting te bekom:
Laaste Hoop
Laaste Hoop is 'n nedersetting in die Polokwane Plaaslike Munisipaliteit, Capricorn-distrik in die Limpopoprovinsie.
Cary Grant
Vroeë lewe en loopbaan
Archie se kinderjare was ongelukkig. Sy pa was ’n alkoholis en sy ma ’n depressielyer. Higham en Moseley beweer Archie het gegrief gevoel teenoor sy ma en beskryf haar as "wreed en despoties". Hulle glo dit was omdat sy haar oudste seun aan die dood afgestaan het en Archie sy plek moes inneem. Grant het later gesê hy het langer as normaalweg in babaklere rondgeloop en op ’n tyd "was ek nie seker of ek ’n seun of meisie is nie". Sy pa het sy ma later in ’n sielkundige inrigting laat opneem en vir die negejarige seun gesê sy is "met ’n lang vakansie", en later dat sy dood is. Toe Archie 10 jaar oud was, het sy pa weer getrou en ’n nuwe lewe sonder sy seun begin. Archie het eers op 31-jarige ouderdom uitgevind sy ma is nie dood nie.
Hy het op vier en ’n half jaar begin skoolgaan. Hy was ’n onsekere, senuagtige kind. Hy het van die teater gehou en op ses jaar het hy bevriend geraak met ’n akrobategeselskap, "The Penders" of "Bob Pender Stage Troupe", en saam met hulle begin optree. Een van die dansers, Robert Lomas, het later vir hom ’n rolmodel geword. Toe Archie se pa weer trou, het hy hom in Lomas en die geselskap se sorg gelaat. Archie het saam met die groep begin toer en in Maart 1911 het hy saam met hulle na New York gevaar, waar hulle verskeie weke lank opgetree het voor hulle na Brittanje teruggekeer het.
In 1915 het hy aan die Fairfield Grammar School in Bristol begin skoolgaan waar "Gussie", soos sy skoolmaats hom genoem het, gou onder die seuns en meisies gewild geraak het vanweë sy aantreklike voorkoms en akrobatiese talent. Hy het gou ’n reputasie vir stoutigheid gekry en dikwels geweier om sy huiswerk te doen. Saans het hy in Bristol se teaters agter die verhoog gewerk.
Mecklenburg-Voorpommere
Ander sektore
Tans word die deelstaat nog deur die tweede hoogste werkloosheidsyfer in Duitsland gepla, en die land se koopkragindeks was in net 73,5 teenoor Duitsland se 108,4 en 'n gemiddelde van 100 in die 25 destydse lidstate van die Europese Unie.
Doring-ansjovis
Voorkoms
Die vis het 'n silwer streep langs die sye en daar is 6 - 8 skerp naalde onder die pens net voor die bekkenvinne. Die vis word 8 cm lank.
Habitat
Die vis verkies strandmere om in te leef, eet plankton en het geen kommersiële waarde nie. Hulle skiet kuit in die somer.
Cary Grant
Latere loopbaan
Hierna was hy in paar minder suksesvolle flieks tot in 1935, toe hy saam met Katharine Hepburn in Sylvia Scarlett (1935) gespeel het. Hulle sou later ook in Bringing Up Baby (1938), Holiday (1938) en The Philadelphia Story (1940) saam verskyn. Hoewel die prent ’n kommersiële mislukking was, is sy spel deur resensente geprys, onder andere in die tydskrif Variety.
Florence Nightingale
Sy het in hospitale in Duitsland en Frankryk gewerk voor sy haar bemoei het met die herorganisasie van 'n klein hospitaal in Londen. Dit is egter veral vir haar werk tydens die Krimoorlog wat sy bekend geword het as die Lady with the Lamp ("dame met die lamp"): 'n bynaam wat die soldate haar gegee het omdat sy snags deur die sale sou loop met 'n klein brandende petroleumlampie om elke soldaat te besoek.
Florence het ook 'n aanleg vir wiskunde gehad en het die beginsels van statistiek by verpleegkunde ingevoer. Sy is die eerste vrou wat in die Royal Statistical Society opgeneem is en het later ook 'n erelidmaatskap in die American Statistical Association gekry.
Pous Simplicius
Nota
Saamgestel uit die Nederlandse, Engelse, Duitse en Franse wikipedia.
Johan Botha (akteur)
Verhoogrolle
Dit sluit in:
Seether
Sukses en Disclaimer II
Nadat Disclaimer vrygestel word, toer Seether deur Amerika met geen ruskans tussen hul toere nie, in die hoop om bekend te word onder die Amerikaanse publiek. Nick Annis word deur Seether afgedank as toerspeler en hulle stel Pat Callahan (oud-Sloth-lid) aan as 'n permanente groeplid. Veel later word Nick Oshiro afgedank uit Seether vanweë probleme wat die groep met hom ondervind (Oshiro word later deel van Static-X). Kevin Soffera word in sy plek aangestel, en sodoende vind Seether weer hul liefde vir musiek, wat Oshiro glo verhinder het. Ná die voltooiing van vele agtereenvolgende en uitputtende toere om "Disclaimer" te ondersteun, wil Seether terugkeer na die ateljee om te werk aan hul opvolg vir "Disclaimer". Wind-Up besluit egter om Seether eerder te gebruik om die multi-Grammy-wennende groep Evanescence te ondersteun in hul wêreldtoer vir "Fallen", hul debuutalbum. Dié besluit stel Seether se ateljeeplanne met amper 'n hele jaar uit.
Op dié wêreldtoer werk Seether aan hul ballade "Broken" en verander dit vanaf 'n akoestise ballade na 'n elektriese ballade m.b.v. Amy Lee van Evanescence. Die veranderde weergawe van "Broken" word positief deur die publiek ondersteun by optredes, en dit lei daartoe dat Seether dit opneem. Dié lied se sukses laat Wind-Up Records besluit om Seether se planne vir 'n opvolgalbum weereens uit te stel. Disclaimer II, 'n alternatiewe weergawe van "Disclaimer" met hermengde oorspronklike liedere en agt ekstra liedere word deur Wind-Up vrygestel in 2004. Seether word dus geforseer om aan te hou toer om dié album te ondersteun, iets waarmee Shaun Welgemoed ontevrede is. Hy beskryf die hele "Disclaimer II" insident as "'n dubbelsydige swaard" en "'n geval waar die platemaatskappy iets vir die groep wou hê wat die groep nie wou hê nie." Kevin Soffera verlaat Seether op goeie terme, omdat hy by sy vrou en pasgebore kind wil wees. Seether stel John Humphreys van The Nixons-faam aan as hul dromspeler en voltooi die toer vir "Disclaimer II".
Karma and Effect, One Cold Night, Coca-Cola Massive Mix
Seether neem in 2006 deel aan die jaarlikse Winterfresh SnoCore toer as hoofgroep saam met HaleStorm, Flyleaf en Shinedown as ondersteunde groepe. Op dié toer neem Lzzy Hale Amy Lee se plek in op "Broken". Op dié toer word Shaun Welgemoed kwaai siek, maar hy weier om op te hou toer. Seether besluit om hul toer te verander om Shaun se siekte te akkommodeer, en speel akoestiese weergawes van hul bekende treffers.
Boerneef
Die Hertzogprys vir digkuns word in 1968 postuum aan hom toegeken. Talle van sy gedigte is getoonset, onder meer Voshaarnooi en Die berggans het ’n veer laat val. Hy het ook 'n toonaangewende Afrikaans-Engels woordeboek saam met medewerkers gelewer.
Lewe en werk
Boerneef is op 11 Mei 1897 op Boplaas in Ceres se Koue Bokkeveld gebore. Sy ouers was Carel Petrus van der Merwe en Eliza Lubbe. Boplaas is sedert 1743 in die familie se besit en die plaaswerf met die historiese gebou is in 1973 tot ’n nasionale gedenkwaardigheid verklaar. By die plaasskole op Boplaas en die buurplaas Houdenbek kry hy sy laerskoolonderrig, waarna hy in 1914 op die dorpskool in Ceres matrikuleer. Hierna boer hy ’n jaar lank op die familieplaas en studeer dan vanaf 1916 verder aan die South African College (vandag die Universiteit van Kaapstad) waar hy in 1918 ’n B.A.-graad en in 1919 ’n M.A.-graad in Afrikaans-Nederlands en ’n Onderwysdiploma behaal. Hy gee ’n jaar aan die South African College School onderwys in Hollands, waar N.P. van Wyk Louw een van sy leerlinge was. Vanaf 1922 tot 1961 is hy as dosent in Afrikaans en Nederlands aan die Universiteit van Kaapstad verbonde, later as senior lektor en die laaste aantal jare (1956–1961) as medeprofessor. In hierdie tyd is hy ’n gereelde deelnemer aan radioprogramme.
Verenigde Koninkryk
Naam
Die land se naam in die skryfwyses van die amptelik erkende tale is:
Konstitusionele bedeling
As staatshoof het die Britse monarg ten opsigte van internasionale betrekkinge die bevoegdheid om oorlog te verklaar en vrede te sluit, buitelandse state te erken en ooreenkomste te sluit.
Vier deelstate
Die Verenigde Koninkryk word tradisioneel as 'n sentralistiese eenheidsstaat geregeer en geadministreer. Volgens die nuwe beleid van devolusie of desentralisering (die afwenteling van politieke besluitnemingsbevoegdheid) is administratiewe bevoegdhede in verskillende mate aan die streekregerings en streekparlemente van Skotland, Wallis en Noord-Ierland oorgedra. Engeland beskik tans nie oor sy eie uitvoerende en wetgewende instellings nie.
Status
In die 19de en vroeë 20ste eeu, toe die Britse Ryk sy hoogtepunt bereik het, was die Verenigde Koninkryk dekades die wêreld se grootste en invloedrykste ekonomie. As bakermat van die nywerheidsomwenteling – een van die belangrikste gebeurtenisse in die geskiedenis van die mensdom – het die land in die 18de eeu tot die wêreld se eerste geïndustrialiseerde samelewing ontwikkel. 'n Reeks van tegnologiese uitvindings en deurbrake het aan die Verenigde Koninkryk dekades lank 'n ekonomiese voorsprong bo ander nasies besorg.
Landbou
Brittanje se boere het oor die volgende millennia hul stempel op die Britse landskap afgedruk en – met die voedsel wat hulle aan ander voorsien het – mannekrag vir ander bedrywe vrygestel sodat nuwe ambagte kon floreer.
Industrialisering en verstedeliking in Engeland
Voorheen yl bevolkte streke het danksy die nywerheidsomwenteling tot demografiese sentrums ontwikkel, soos byvoorbeeld in Teesside waar Middlesbrough, 'n klein nedersetting met sowat 7 000 inwoners in 1851, met die ontginning van die Cleveland-ysterertsreserwes tot 'n belangrike nywerheidsentrum gegroei het. Klein dorpe met meule in Lancashire en Yorkshire het eweneens tot stedelike nedersettings gegroei, terwyl nedersettings in die West Midlands, wat tradisioneel op pottebakkery gesteun het, tot 'n industriële agglomerasie met Stoke-on-Trent as sy sentrum ontwikkel het.
Ontwikkeling vanaf die 1920's
In die twintigerjare van die 20ste eeu het met die verval van die Britse Ryk 'n tydperk van ekonomiese agteruitgang begin, wat deur die gevolge van die Tweede Wêreldoorlog, strukturele probleme en die volgehoue weiering om nouer ekonomiese bande met die ander Europese lande te soek, nog versterk is. Die in vergelyking met ander Wes-Europese ekonomieë oorgroot invloed van die Britse vakbonde en hoë inflasiekoerse was net twee van die land se vraagstukke teen die einde van die sewentigerjare. Die nuwe konserwatiewe regering onder die eerste minister Margaret Thatcher het in 1979 begin om sy neoliberale beleid van monetarisme, waarin die bestryding van inflasie, die beperking van die staat se invloed op die ekonomie en die privatisering van genasionaliseerde nywerhede sentraal gestaan het, as 'n soort skokterapie op die land se ekonomie toe te pas.
Vandag behoort die Verenigde Koninkryk weer tot die belangrikste en mees dinamiese ekonomieë ter wêreld. In 2003 was dit met buitelandse beleggings ter waarde van 672 miljard VSA-dollar die mees aantreklike land vir beleggers in Europa, nog voor Duitsland (545 miljard VSA-dollar) en Frankryk (433 miljard VSA-dollar).
Perswese
Vandag word die Britse perslandskap sowel ten opsigte van sirkulasie- en verkoopsyfers asook nasionale reputasie deur Londense dagblaaie oorheers. Algemeen word daar 'n onderskeiding gemaak tussen poniekoerante vir die massamark, sogenaamde tabloids, met sirkulasiesyfers van miljoene eksemplare, en gehaltedagblaaie met aansienlik kleiner verkoopsyfers. Slegs vier poniekoerante verenig sowat vyf sesdes van die totale sirkulasiesyfer van oggendblaaie op hulle.
Mariam-uz-Zamani
Tydens die bewind van die Mogolkeiser Akbar die Grote en ook tydens haar seun keiser Jahangir se regering word Mariam-uz-Zamani dikwels as die Koningin Moeder van Hindustan aangehaal. Sy was die langsdienende Hindoeïstiese Mogolkeiserin met 'n ampstermyn van 6 Februarie 1562 tot 27 Oktober 1605, meer as 43 jaar.
Tanja Storm
Talking in your sleep (2009)
12. Talking in your sleep (cover)
Ek is op pad (2019)
4. Hi Hi
7. Môreson
8. Vergader Jou Skatte
9. Vergete Kind
Enkelsnitte
No Place Like Home (2018)
70ste Oscar-toekenningsaand
Die seremonie is oorheers deur die prent Titanic, wat vir 14 Oscars benoem is en 11 daarvan gewen het. Daarmee het hy twee rekords geëwenaar: dié van All About Eve (1951, 14 benoemings) en Ben-Hur (1960, 11 Oscars). Vanweë die gewildheid van die prent by die loket het die seremonie die hoogste kykerstal nog gehad (sowat 57,25 miljoen).
Walter O'Keefe
Walter O'Keefe (18 Augustus 1900 – 26 Junie 1983) was 'n Amerikaanse akteur en skrywer. Hy was bekend vir sy rolle in die rolprente Sweet Kitty Bellairs (1930), Vagabond Lady (1935), en Go Chase Yourself (1938).
Duwisib-kasteel
Boustyl
'n Kasteel aan die rand van die woestyn
In 1914 het von Wolf saam met sy vrou per skip na Groot-Brittanje gereis om 'n volbloedhings vir sy stoetery te koop. Op see het nuus oor die uitbreek van die Eerste Wêreldoorlog die egpaar bereik. Hul Duitse skip het vervolgens van koers verander en 'n Brasiliaanse hawe, Rio de Janeiro, aangedoen. Vanweë sy vroeëre militêre loopbaan in die Duitse leër is Hansheinrich von Wolf tydelik geïnterneer, maar danksy die egpaar se goeie betrekkinge (Jayta von Wolf het haar Amerikaanse burgerskap behou) is hy kort daarna vrygelaat. Die von Wolfs het daarna na New York vertrek en daar aan boord van 'n skip, wat onder neutrale Nederlandse vlag gevaar het, na Rotterdam gereis.
Pous Felix III
Felix III was die 48 pous van die Rooms-Katolieke Kerk.
Pontifikaat
Pous Felix III het hom verset teen die monofisiete en hulle simpatiseerders. In 483 ekskommuniseer hy biskop Petrus Fullus van Antiogië en in 484 biskop Petrus Mongus van Alexandrië. Die lei tot 'n kerkskeuring wat tot 519 sal duur. Hy verwerp ook die toenadering van patriarg Acacius van Konstantinopel tot die monofisiete wat as die Henotikon bekend staan.
Lionel Barrymore
Lionel Barrymore (28 April 1878 – 15 November 1954) was 'n Amerikaanse akteur en regisseur. Hy was bekend vir sy rolle in die rolprente A Free Soul (1931), You Can't Take It with You (1938), It's a Wonderful Life (1946), en Key Largo (1948).
BMW N62
Die N62 is by die "Internasionale Enjin van die Jaar"-toekennings van 2002 bekroon in die kategorieë "International Engine of the Year", "Best New Engine" en "Above 4-liter".
Apostel
Die manier waarop Lukas die verhaal vertel, is vir die Kerk aanvaarbaar. Die twaalf apostels, met die toevoeging van Paulus, word as die fondament van die Kerk gesien.
Willem van Ockham
Ockham se skeermes
Self formuleer hy dit as volg: "Want hy moet nie iets nuuts voorstel sonder 'n geldige rede nie, tensy dit vanselfsprekend is, of deur ervaring bekend of deur die outoriteit van die Heilige Skrif bewys word."
Vir Ockham is God die enigste entiteit wat nie bewys hoef te word nie: al die ander is van dié sekerheid afgelei.
Ockham skryf ook werke op die terrein van die politieke teorie. Die strominge van die realisme, gebaseer op die neo-platonisme en die opvattinge met betrekking tot die idees soos wat by Plato gevind word, en die nominalisme (idees is slegs woorde of nomina) sou die filosofiese debat gedurende die laat Middeleeue bepaal.
NG gemeente Morgenzon
Die NG gemeente Morgenzon is ’n gemeente in die Nederduitse Gereformeerde Kerk se Hoëveld Sinode met sy middelpunt op die dorpie Morgenzon in Mpumalanga.
Toring van Babel
Bybelse verhaal
2 Toe die mense ooswaarts getrek het, het hulle uitgekom by 'n vlakte in Sinar en daar gaan woon.
4 Toe sê hulle: “Kom ons bou vir ons 'n stad met 'n toring waarvan die punt tot in die hemel reik en ons maak so vir ons 'n naam. Dan sal ons nie oor die hele aarde versprei nie.”
7 Kom laat Ons afgaan en verwarring bring in hulle taal, sodat die een nie die ander verstaan nie.”
Sino-atriale knoop
Die sino-atriale knoop (SA-knoop) is 'n groep spesiaal aangepaste spierselle van die hart. Die SA-knoop word in die wand van die regteratrium naby die opening van die superior vena cava aangetref. (Die regteratrium is die boonste regter-hartkamer.) Die SA-knoop word die pasaangeër van die hart genoem en die sametrekkingsgolf van elke hartklop begin daar. Die hartritme word in die SA-knoop bepaal en verskil namate die behoeftes van die liggaam verander. Die spesiale spierselle van die SA-knoop kan deur beide senuwee- en chemiese prikkels beïnvloed word.
Toring van Babel
Etemenanki, die ziggoerat in Babilon
In 2011 het geleerdes die oudste bekende voorstelling van Etemenanki ontdek. Dit is uitgekerf op ’n swart steen bekend as die "Toring van Babel-stele", wat dateer van 604 tot 562 v.C., die tyd van Nebukadnesar II.
Bybelse weergawe
In Genesis 11 word beweer alle mense het voor die bou van die toring een taal gepraat. Dit bots met ’n vroeëre vers, Genesis 10:5. ("Uit hulle het die mense wat nou die kusstreke bewoon, daarnatoe versprei, volgens hulle stamme en nasies, elkeen met sy eie taal.")
Latere vertolking
Tydens die Middeleeue is Hebreeus algemeen deur Joodse, Christelike en Moslemse geleerdes beskou as die taal wat God gebruik het om in die Paradys met Adam te praat, en deur Adam self.
Linguistiek
Verskeie pogings is in die Middeleeue aangewend om ’n lys saam te stel van tale wat by Babel ontstaan het. ’n Lys name van al die afstammelinge van Noag in Genesis 10 (LXX) sluit 15 name vir Jafet se afstammelinge in, 30 vir Gam s’n en 27 vir Sem s’n – hierdie getal kom op 72 te staan en dit is beskou as die tale wat uit die verwarring by Babel voortgespruit het. Die presiese lys tale verskil egter van tyd tot tyd. ’n Paar van die vroegste bronne wat 72 (soms 73) tale noem, is die 2de-eeuse Christelike skrywers Clemens van Alexandrië (Stromata I, 21) en Hippolitus van Rome (Oor die Psalms 9). Dit word deur talle latere bronne herhaal, soos sint Augustinus se Stad van God 16.6 (omstreeks 410), die Persiese historikus Muhammad ibn Jarir al-Tabari (omstreeks 915), die Russiese Primêre Kronieke (omstreeks 1113), die Joodse kabbalawerk Bahir (1174) en die Siriese Boek van die By (omstreeks 1221).
Pous Benedictus XVI
Uitlatings oor homoseksualiteit
Die pous se toespraak tydens die Kersfees van 2008 het onder meer beledigende woorde vir die LGBT-gemeenskappe bevat en is deur teoloë en politici in Duitsland en ander lande skerp veroordeel en as haatspraak beskryf.
Ariidae
Die Seebabers (Ariidae) is 'n visfamilie van die orde Siluriformes. Dit bevat 14 genera met minstens 124 spesies. Vier van die spesies word aan die Suid-Afrikaanse kus aangetref.
Genus
Die volgende genus en gepaardgaande spesies kom aan die Suid-Afrikaanse kus voor:
Lawrence Tierney
Lawrence Tierney is 'n Amerikaanse akteur. Hy is bekend vir sy rolle in die rolprente Born to Kill (1947), Bodyguard (1948), Reservoir Dogs (1992), en Junior (1994).
Hemeltempel
Geskiedenis
Die tempelkompleks is van 1406 tot 1420 gebou tydens die bewind van keiser Yongle, wat ook verantwoordelik was vir die oprig van die Verbode Stad in Beijing. Tydens die bewind van keiser Jiajing in die 16de eeu is die tempel uitgebrei en het dit sy huidige naam gekry. Jiajing het ook drie ander tempels in die stad laat bou: die Sontempel (日壇) in die ooste, die Aardtempel (地壇) in die noorde en die Maantempel (月壇) in die weste. Die Hemeltempel is in die 18de eeu onder keiser Qianlong gerestoureer. Teen dié tyd was die staatsbegroting nie groot genoeg nie, en dit is die laaste keer dat die kompleks in keiserlike tye op groot skaal gerestoureer is.
Simbolisme
Die syfer nege verteenwoordig die keiser en kom voor in die ontwerp van die Ronde Heuwelaltaar: ’n Enkele ronde marmerblad word omring deur nege blaaie, dan ’n ring van 18 blaaie, ens. totdat die buitenste een van nege ringe nege maal nege plate bevat.
2020 Portugese Grand Prix
Nie enigeen van die huidige renjaers het voorheen aan 'n Portugese Formule Een resies deelgeneem nie (die laaste was in 1996), dus was daar 'n nuwe wenner by die 11 voriges gevoeg wat al op Portugese bodem geseëvier het. Die dag van kwalifisering in Portimão was die 55ste herdenking van Honda se eerste Formule Een-sege, toe Richie Ginther in 'n RA272-onderstel met 'n 1,5 liter V12-enjin geseëvier het in die 1965 Meksikaanse Grand Prix.
Geelpenssuikerbekkie
Identifikasie
Die volwasse mannetjie het 'n blinkgroen kop, keel en nek, en 'n maroen borsband. By die meeste subspesies is die pens van die mannetjie geel, maar by 'n paar is dit oranje of wit. Die wyfie het 'n grysbruin rugkant en gelerige borskant, en 'n duidelike ligte supercilium. Die niebroeiende mannetjie lyk soos die wyfie, maar vertoon 'n bietjie groen, veral op die keel. Die roep is 'n duidelike tew-tew-tew-tew-tew.
Kleinpikkewyn
Die Kleinpikkewyn (Eudyptula minor) is 'n seevoël wat redelik seldsaam is aan die kus van Suid-Afrika. Die voël word 40 – 45 cm groot en weeg 0,8 - 1,6 kg. Die pikkewyn is klein en lyk soos 'n pas-uit-die-nes-brilpikkewyn. In Engels staan die voël bekend as Little penguin. Dit is slegs een keer in Suid-Afrika aangeteken.
Roggebaai
Naam
Roggebaai is waarskynlik genoem na die vis bekend as 'n rog, 'n plat vis met 'n lang dun stert.
Taiyuan
Taiyuan (Chinees: 太原市 Tàiyuán Shì) is 'n stad in China met 'n bevolking van 4 330 600 en 'n oppervlakte van 6 956 km². Taiyuan is 'n sub-provinsiale stad in Noord-China en is die hoofstad en grootste stad van die provinsie Shanxi.
Jean-Paul Marat
Opvoeding
Hy het informeel as dokter gewerk nadat hy in 1765 na Londen verhuis het. Terwyl hy daar was, het hy bevriend geraak met die kunstenaar Angelica Kauffman. Sy sosiale kring het Italiaanse kunstenaars en argitekte ingesluit wat in koffiehuise rondom Soho bymekaargekom het. Hy was baie ambisieus, maar sonder beskerming of kwalifikasies, en het gepoog om homself te laat geld op die intellektuele toneel.
Politieke, filosofiese en mediese skryfwerk
Hy publiseer by sy terugkeer na Londen "Ondersoek na die Aard, Oorsaak en Kuur van 'n Enkele Siekte van die Oe". In 1776 verhuis Marat na Parys nadat hy in Genève vertoef het om sy familie te besoek.
In Parys het sy toenemende reputasie as 'n uiters effektiewe dokter saam met die beskerming van die Markies de l'Aubespine (die eggenoot van een van sy pasiënte) sy aanstelling as dokter tot die lyfwagte van die comte d'Artois, Lodewyk XVI van Frankryk se jongste broer wat in 1824 koning Charles X van Frankryk sou word, verseker. Hy begin in hierdie pos te werk in Junie 1777. Sy salaris het jaarliks 2000 livres plus toelaes beloop.
Dood
Die val van die Girondiste op 2 Junie, aangehelp deur die optrede van François Hanriot, die nuwe leier van die Nasionale Wag (politiek party), was een van Marat se laaste prestasies. Vanweë sy verswakkende velsiekte is hy gedwing om uit die konvensie te tree en voort te gaan om van die huis af te werk, waar hy in 'n medisinale bad geweek het. Noudat die Montagnards nie meer sy steun nodig gehad het in die stryd teen die Girondiste nie, het Robespierre en ander vooraanstaande Montagnards hulself van hom begin distansieer, terwyl die Nasionale Konvensie sy briewe grotendeels geïgnoreer het.
Taj Mahal
Die Taj Mahal (Oerdoe: تاج محل, Hindi: ताज महल, uitspraak: Tâdj-Mahal) is 'n 17de-eeuse gebou in die Noord-Indiese stad Agra (Uttar Pradesh) aan die oewer van die Yamuna, wat in die styl van 'n moskee opgerig is. Die naam is afkomstig uit Persies en beteken "Paleis van die kroon". Dit is 'n mausoleum wat tussen 1631 en 1648 opgerig is in opdrag van die Indiese Grootmogol, Shah Jahan, as grafmonument vir sy hoofeggenote Mumtaz Mahal, wat in 1631 in die kraambed oorlede is. Later is ook sy eie liggaam daarin begrawe. Die Taj Mahal is in 1983 deur Unesco as wêrelderfenisgebied gelys.
Buitekant
Die graftombe is die sentrale fokuspunt van die hele Taj Mahal-kompleks. Dit is ’n groot, wit marmerstruktuur wat op ’n vierkantige voetstuk staan. Dit bestaan uit ’n simmetriese gebou met ’n boogvormige deur en ’n groot koepel daarbo. Soos met die meeste Mogolse graftombes het die basiese elemente ’n Persiese oorsprong.
Klaasvoogds
Klaasvoogds is ‘n landboustreek ten ooste van Robertson.
Klaas Voogd was waarskynlik ‘n leier van ‘n veldtog wat teen plunderende Khoikhoi opgetree het.
Ivoorkus
Geskiedenis
Die Franse het een oorheersende doelwit gehad: om die produksie van uitvoere te stimuleer. Koffie, kakao en palmolie-gewasse is spoedig aan die kus aangeplant. Côte d'Ivoire het opgeval as die enigste Wes-Afrikaanse land met 'n beduidende bevolking 'setlaars'; elders in Wes- en Midde-Afrika was die Franse en Engelse meestal burokrate. Gevolglik het 'n derde van die kakao-, koffie- en piesang-plantasies aan Franse burgers behoort en 'n gehate dwangarbeid die ruggraat van die ekonomie geword.
In Januarie 2003 teken President Gbagbo en rebelleleiers verdrae om 'n 'regering van nasionale eenheid te skep'. Aandklokreëls word opgehef en Franse troepe ruim die wettelose westelike grens van die land op. Maar die sentrale vraagstukke bly onopgelos en nie een van die kante bereik hulle doelwitte nie.
Zoli Marki
Zoli Marki (Zolie Markey) is 'n Suid-Afrikaanse aktrise. Sy het in verskeie Afrikaanse, Duitse en Engelse rolprente gespeel. In sommige rolprente is sy gekrediteer as Zolie Markey en Zoli Marki.
Taalkontak
Indien sprekers van verskillende tale nabye wisselwerking beleef is dit gewoon vir hulle tale om mekaar te beïnvloed. Tale ontwikkel normaalweg deur geleidelik dialektiese verskille op te bou totdat die twee dialekte nie meer onderling verstaanbaar is nie, tot 'n mate ooreenkomstig met die spesiegrens in biologie. Taalkontak kan ook voorkom op taalgrense, tussen abstraattale, of as gevolg van migrasie, met ŉ indringertaal wat as superstraat of substraat optree.
Dirk Bogarde
Akteur
duimnael|links|180px|Bogarde en [[Jane Birkin, sy medester in Daddy Nostalgie, in 1990 by die Cannes-rolprentfees.]]
Georgi Malenkof
Georgi Maximilianovich Malenkof (8 Januarie 1902 [O.S. 26 Desember 1901] - 14 Januarie 1988) was 'n Sowjet-politikus wat Josef Stalin kort opgevolg het as die leier van die Sowjetunie. Op aandrang van die res van die Presidium het hy egter afstand gedoen van die party in ruil vir die eerste plek onder gelykes as die land se premier. Malenkof het gevolglik in 'n magstryd gewikkel geraak wat uiteindelik uitloop op die verwydering van die premierskap in 1955 en die Presidium in 1957.
Gedurende sy politieke loopbaan het Georgi Malenkofse persoonlike verbintenisse met Wladimir Lenin sy opgang binne die regerende Kommunistiese Party van die Sowjetunie aansienlik vergemaklik. Teen 1925 is aan hom die toesig gehou oor die rekords van die party. Dit het hom in kontak gebring met Stalin wat destyds die mag as algemene sekretaris van die Kommunistiese Party van die Sowjetunie suksesvol gekonsolideer het om die de facto-leier van die Sowjetunie te word. As gevolg van hierdie vereniging het Malenkof baie betrokke geraak by die suiwering van Stalin voordat hy later alleen verantwoordelik was vir die Sowjet-raketprogram tydens die Tweede Wêreldoorlog. Van 1946 tot 1947 was hy voorsitter van die Spesiale Komitee van die Raad van Ministers vir Raketegnologie. Om sy posisie as Stalin se gunsteling te bewerkstellig, het hy Marshal Georgi Zjoekof suksesvol in diskrediet gebring en alle glorie verbonde aan Leningrad tydens die Tweede Wêreldoorlog onderdruk, sodat Moskou sy beeld behou het as die enigste kulturele en politieke hoofstad van die Sowjetunie.
Albert Hertzog
Dr. Albert Hertzog (Bloemfontein, 4 Julie 1899 – Pretoria, 5 November 1982) was 'n Suid-Afrikaanse politikus en stigterslid van die Herstigte Nasionale Party.
Telly Savalas
Loopbaan
Tussen 1959 en 1967 het hy meer as 50 gasverskynings in reekse soos Naked City, Empire, The Eleventh Hour, The Untouchables en The Man from U.N.C.L.E. gehad. In 1980 was hy in die TV-fliek Alcatraz: The Whole Shocking Story.
Simon Petrus
Die apostel wat onder hierdie naam bekend geword het, het aanvanklik Simon geheet, maar Jesus het hom Petrus genoem. Hy was uit Betsaida in Galilea afkomstig, maar het later na Kapernaum verhuis, waar hy as visserman 'n bestaan gemaak het. Petrus het deur sy broer Andreas met Jesus kennis gemaak. In die lys van Jesus se dissipels, wat vier keer in die Nuwe Testament voorkom, word Petrus altyd eerste genoem. Van die drietal Petrus, Jakobus en Johannes, wat ŉ besondere plek onder die dissipels ingeneem het, het Petrus die meeste op die voorgrond getree.
Petrus het 'n belangrike rol gespeel as verkondiger van die Evangelie. Na 'n visioen in Joppe (Jaffa) het hy hom na die huis van die Romeinse hoofman Cornelius in Cesarea laat bring sodat hy die Evangelie daar kon verkondig. Hierna het die eintlike sendingwerk begin. Op bevel van koning Herodus is Petrus in Jerusalem gevange geneem, maar hy is volgens die Bybel op wonderbaarlike wyse deur Goddelike ingryping bevry.
Rome
Aan die einde van sy lewe was Petrus in Rome werksaam. Markus, die neef van Barnabas, het hom bygestaan en sy prediking in die Evangelie volgens Markus opgeteken. Volgens oorlewering is Petrus deur keiser Nero (tussen 64 en 67) gevange laat neem en onderstebo gekruisig.
Khoiname van Kaapstad
Ook oor die reikwydte van die naam stel Nienaber slegs moontlikhede voor: "In hoever die naam net slaan op die Kasteel alleen of ook die stad insluit, dus "Kasteelstad" aandui, is nie seker nie. Dit is beslis moontlik dat dit die geval is."
Slang (astrologie)
Jare en die Vyf Elemente
Mense wat binne dié datums gebore is, is in die Jaar van die Slang gebore, met ook die volgende elementêre teken:
Paralimpiese Somerspele 2012
Die Paralimpiese Somerspele 2012 (Engels: 2012 Summer Paralympics) is tussen 29 Augustus en 9 September 2012 in Londen, Verenigde Koninkryk, aangebied. Tydens die geleentheid het 4 302 atlete uit 164 nasies aan 503 items in 20 verskillende sportsoorte deelgeneem. Dit was die 14de Paralimpiese Somerspele wat aangebied is.
Toewysing
Die stemming het as volg verloop:
Ikea
Ontwikkeling van oorsese markte
Die Amerikaanse klante was egter nie tevrede met IKEA se tradisionele meubelsortiment nie, en dit was duidelik dat meubels vir die plaaslike mark aangepas moes word. Dit was onversoenbaar met IKEA se strategie, en verkoopsyfers was te laag vir grootskaalse produksie teen lae pryse. Eers toe 'n Amerikaanse mededinger - Stor - in die laat tagtigerjare begin het om dieselfde strategie soos IKEA te volg en meubelhuise langs die weskus geopen het, het IKEA sy kans geneem om self na die Amerikaanse weste uit te brei. IKEA kon in teenstelling met Stor prys-en logistieke voordele benut, en 'n kort tyd later was Stor byna bankrot. IKEA het Stor oorgeneem en sodoende op een slag oor 'n groot aantal meubelwinkels in die Verenigde State beskik. IKEA se Amerikaanse meubels en winkels is volgens die Amerikaanse smaak herontwerp, en ondanks strawwe mededinging het IKEA se jaarlikse omset in die 1990's met sowat tien persent gegroei. Later het IKEA ook by etniese besonderhede in die VSA aangepas - katalogusse vir Kalifornië en ander deelstate met 'n beduidende Spaansprekende minderheid het naas Engels ook in Spaans verskyn, terwyl ook advertensieveldtogte die spesifieke behoeftes van etniese minderhede ontmoet.
In Japan het IKEA in 2006 twee meubelwinkels geopen. Oorspronklik het IKEA reeds in 1974 via konsessiewinkels tot die Japannese mark toegetree, tog was die verkoopsyfers aanvanklik so laag dat die Swede hul aktiwiteite hier in 1986 heeltemal gestaak het. Die tweede poging om na Japan uit te brei is deur IKEA self bestuur, en ook op hierdie moeilike mark is die behoeftes van plaaslike verbruikers ontmoet: 'n groot verskeidenheid bykomende dienste word aangebied, terwyl die meubels aan die kenmerkende klein Japannese woonstelle aangepas word.
Uitbreiding in Europa
Ná die Duitse en Switserse markte het IKEA in die laat 1970's ook na ander Europese lande uitgebrei, waaronder Oostenryk (1977), Nederland (1978), Frankryk en Ysland (1981) en België (1984). Ná die opening van sy eerste winkel naby Londen in die Verenigde Koninkryk (1987) het IKEA in 1992 in 'n verrassende stap die Britse meubelwinkelketting Habitat oorgeneem wat hom in sy relatief klein winkels net soos IKEA op moderne meubels gespesialiseer het, maar daarnaas ook uitgebreide dienste aan sy klante verskaf het. Habitat is as 'n selfstandige handelsmerk bewaar en tans in besit van die IKANO Group wat deur die Kamprad-gesin oorheers word.
Mark Frankel
Mark Frankel (13 Junie 1962 – 24 September 1996) was 'n Engelse akteur. Hy was bekend vir sy rolle in die rolprent Roseanna's Grave (1997) en in die televisiereekse Sisters (1991) en Fortune Hunter (1994).
Argon
Argon is die chemiese element in die periodieke tabel met die simbool Ar en atoomgetal 18. Argon is die derde edelgas in groep 18 en maak ongeveer 1% van die Aarde se atmosfeer uit.
Isotope
Die hoof-isotope van argon wat op Aarde gevind word is Ar-40, Ar-36 en Ar-38. K-40 wat natuurlik voorkom en 'n halfleeftyd van 1,250 x 109 jaar het, verval deur elektronvangs en positronvrystelling na stabiele Ar-40 (11,2%), asook na stabiele Ca-40 (88,8%) deur betaverval. Hierdie eienskappe en verhoudings word gebruik om die ouderdom van rotse te bepaal.